## 2018 aastal toimub kaks taotlusvooru: I voor 02.-09. aprill kell 17.00; II voor 01.-08. oktoober kell 17.00

|  |  |  |  |  |
| --- | --- | --- | --- | --- |
| Meede | Toetatavad tegevused | I voorus jagatav summa | II voorus jaotatav summa | Taotluse miinimum- ja maksimum-summa, toetuse määr |
| [1.1 Ettevõtlikkus](http://vomentaga.ee/meetmed/meede-1) | * Tööalased koolitustegevused ja õppereisid, mis arendavad ettevõtlikkust, teenuseid ja tooteid sh toidu, reklaami ja turunduse valdkonnas * Uuringud teenuste ja toodete arendamiseks sh rakendus- ja tasuvusuuringud | 46 472,76 | 46 472,76 | 2 000 -  20 000  toetuse määr kuni 60% |
| [1.2 Tooted ja teenused](http://vomentaga.ee/meetmed/meede-1) | * Individuaalkoolitus kui koolitus on seotud ettevõtja põhitegevusega seotud toodete ja teenuste arendamisega ning selle vajadus on äriplaanis põhjendatud * Toodete (sh toidutoodete) ja teenuste arendamiseks põhivarasse investeeringute tegemine (ehitus, renoveerimine, seadmete, masinate, inventari ja tarkvaralahenduste ost) * Olemasolevate rajatiste ja ehitiste uuendamine ja parendamine * Objekti ehitamise ja rakendamisega seotud väiketaristu (sh internetiühenduse juurdepääsuvõrkude) väljaehitamine * Reklaami- ja turundustegevused (ühisprojekti läbiviimise korral) | **Meede ei avane** | 278 836,57 | 3 000 –  200 000  toetuse määr kuni 60% |
| [2.1 Kogukond](http://vomentaga.ee/meetmed/meede-2) | * Koolitused, õppereisid (säästlik majandamine, piirkondliku eripära kasutamine, kultuur ja keskkond, kodanikuõpe, põlvkondade vaheliste kogemuste vahetamine) * Kodu- ja kultuuriloo uurimine (videod, tekstid, pärimused, mälestused) | 57 065,17 | 57 065,17 | 2 000 –20 000toetuse määr kuni 90% |
| [2.2 Elukeskkond](http://vomentaga.ee/meetmed/meede-2) | * Ajaloo- ja kultuuripärandi objektide korrastamine (investeeringud ja heakorratööd); * Investeeringute tegemine turvalisusesse (naabrivalve, rannapääste, merepääste ja vabatahtliku päästekomando jaoks seadmete, masinate, inventari ost, olemasolevate rajatiste parendamine jms); * Avalike puhkealade ja -objektide korrastamine ja rajamine (mänguväljakud, haljastus, matkarajad). | 243 936,28 | Meede ei avane | 5 000 –  200 000  toetuse määr kuni 90% |
| [3 Loode-Eesti](http://vomentaga.ee/meetmed/meede-3) | * Tööalased koolitustegevused; * Uuringud (alusuuringud piirkonnaüleste tegevuste arendamiseks, piirkonna eripära rõhutavate objektide vms kaardistamine); * Piirkonnaülesed maine- ja teavitustegevused (teabepäevad, konverentsid jmt), teabe- ja õppematerjalide koostamine; * Ühisturundus (laatade, messide ja muude ühisturundusürituste korraldamine ja nendel osalemine); * Investeeringud (viidad, märgistus, puutetundlik ekraan, varjualused, turismiinfopunkti jmt arendamine) vastavalt piirkonna kohaturundusstrateegiale ja tegevuskavale; * Piirkonda müüv toode (teatmik, film vms). | **Meede ei avane** | 371 782,09 | 2 000 –200 000toetuse määr kuni 90% |

**NB! Taotlemine toimub ainult läbi PRIA uue e-teenuse keskkonna**[**https://epria.pria.ee/epria2**](https://epria.pria.ee/epria2) **Hilinenud taotlusi menetlusse ei võeta!**

**MENETLUSPROTSESS**

Umbes 3 nädala jooksul taotluse esitamisest toimub taotluse **tehnilise kontroll**. Selle aja jooksul peaksite olema valmis kiirelt vastama järelepäringutele ja tegema parandusi. Tehniliselt korrektseid taotlusi hindab umbes 4 nädala jooksul **hindamiskomisjon**, hindamise lõpul on teil võimalus hindamiskomisjoniga kohtuda ja oma projekti kaitsta. Soovitame lugeda hindamiskriteeriumeid meetmelehel ja kontrollida oma taotluse vastavust.

Peale hindamist liiguvad taotlused PRIAsse ja kulud muutuvad abikõlblikuks ehk võite alustada tegevusi n.ö. oma riisikol. Lõpliku **toetuse otsuse teeb siiski PRIA** umbes kolme kuu jooksul. **Toetuse väljamaksmine**: reeglina tuleb taotlejal kulutused teha esmalt ise ja PRIA maksab toetuse välja tagantjärgi, kuid on võimalik taotleda väljamakset ka osaliselt tasutud kulude alusel. Väljamakse menetlemine võtab aega kuni kolm kuud.

**PEHMED MEETMED**

Meetmed **1.1 Ettevõtlikkus ja 2.1 Kogukond** on mõlemad n.ö. **pehmete tegevuste** meetmed ehk nende raames ei saa teha soetusi/investeeringuid. Detailse toetatavate tegevuste loetelu leiad lehe pöördel olevast tabelist.

Üldjuhul tuleb projekt ellu viia **koos partneri(te)ga 2-4 aastase** tegevuskava alusel, kus tegevused toimuvad vähemalt kord kvartalis.

Kui partner on leitud ja tegevused kokku lepitud, tuleb taotlejatel koguda ja kirjutada järgmised **taotlusdokumendid**:

☐ Projekti kirjelduse vorm

☐ Ühisprojekti puhul [ühiste kavatsuste kokkulepe](https://www.riigiteataja.ee/akt/127102015011#para28lg4)

☐ Koolitusprojekti (teadmussiirde projekt) puhul vähemalt kolmeaastase kogemusega koolitaja CV ja koolituse hinnapakkumused koos lähteülesandega

☐ MTÜdel liikmete nimekiri

☐ Majandusaasta aruanne

☐ Projektijuhi CV

**INVESTEERINGUMEETMED**

Meetmed **2.2 Elukeskkond, 1.2 Tooted ja teenused** ja **3 Loode-Eesti** on investeeringute tegemist toetavad meetmed. Detailse toetatavate tegevuste loetelu leiad lehe pöördel olevast tabelist.

**Taotleja peab koos taotlusega esitama:**

☐ Projekti kirjelduse vormi

☐ Toetuse objektiga seotud äriplaani (NB! meetmes 1.2)

☐ Ehituste puhul ehitusõiguse dokumendid: vastavalt ehitise liigile ja etapile nt hoonestusõigus, projekteerimistingimused, projekt, ehitusluba või ehitusteatis, leping maaomanikuga

☐ Hinnapakkumused koos lähteülesandega

☐ Majandusaasta aruanne

☐ MTÜdel liikmete nimekiri

☐ Projektijuhi CV

NB! **Projektijuhtimise tasu** saab taotleda vaid pehmetes meetmetes kuni 20 % kõigist kuludest ja kaudseid kulusid kuni 15 % projektijuhtimise kuludest

**Täpsem info**: <http://www.vomentaga.ee/leader-meede-ja-taotlemine/taotlemine>